text: SF vil sænke valgretsalderen til 16 år
  10 juni 2015 kl. 13.02
  Når de 16 årige alligevel bliver anset som voksne i mange andre sammenhænge, så skal de også kunne stemme, mener partiet.
  Der er stor rift om de mange førstegangsvælgere, der denne gang skal stemme til deres første folketingsvalg. Denne gang kommer der 252.787 nye vælgere til og står det til SF, så skal endnu flere have muligheden for at stemme.
  SF foreslår konkret at valgretsalderen, bliver sat ned til 16 år.
  -Der bliver flere og flere ældre i vores samfund. Derfor bør vi sørge for, at vælgerskaren kommer bedre i balance, siger Karina Lorentzen fra SF.
  De unge vælgere er eftertragtede, fordi de med deres kryds ved det kommende valg kan afgøre op mod 11 af de 179 mandater.
  